Elina Helkala

Elina Helkala (s. 5. maaliskuuta 1987 Kuusankoski) on kuusankoskelaissyntyinen, nykyisin Raisiossa asuva kuvataiteilija ja kuvittaja. Hänellä on myös kuva- ja mediataiteen ja muinaistekniikan artesaanin koulutus. 

Helkala on opiskellut kuvataidetta Turun taideakatemiassa. Päättötyönään hän tutki tulen käyttöä taiteenteon välineenä, ja Helkala onkin keskittynyt taiteellisessa työskentelyssään hiilipintaisiin teoksiin. Hän käyttää tekniikastaan nimitystä "tulimaalaus". Hiili muodostaa elävän, valoa heijastavan pinnan, mutta samalla teosten valmistustekniikka kommentoi ilmastonmuutosta ja ihmisten luonnon monimuotoisuudelle aiheuttamaa uhkaa.

Helkalan kuvittamalle ja hänen puolisonsa Ilari Aallon kirjoittamalle tietokirjalle Matkaopas keskiajan Suomeen (Atena Kustannus 2015) myönnettiin vuonna 2016 tiedonjulkistamisen valtionpalkinto. Vuonna 2017 pariskunnalta ilmestyi Suomen muinaisjäännöksiä esittelevä tietokirja Matka muinaiseen Suomeen: 11 000 vuotta ihmisen jälkiä ja vuonna 2019 he julkaisivat ensimmäisen lasten tietokirjansa Jatulintarhoja ja hiidenkiukaita: Nuoren arkeologin käsikirja.

Kuvitetut teokset

Lähteet

Aiheesta muualla 
 Elina Helkalan kotisivu

Suomalaiset kuvittajat
Vuonna 1987 syntyneet
Elävät henkilöt